ষষ্ঠীতে দক্ষিণের বজ্রবিদ্যুৎ সহ বিক্ষিপ্ত বৃষ্টিপাতের সম্ভাবনা ৫ জেলায়

কলকাতা: আজ মহাষষ্ঠী। মণ্ডপে মণ্ডপে দেবী বোধন শুরু হয়ে গিয়েছে। বছর ঘুরে মা এসেছেন ঘরে। মহালয়া থেকে ঠাকুর দেখা শুরু হয়ে গেলেও, আনুষ্ঠানিকভাবে পুজো শুরু এদিনই। উৎসবের শুরুতে সকাল থেকে রোদ ঝলমলে আকাশ। কিন্তু বেলা বাড়তে কলকাতার আকাশ আংশিক মেঘলা থাকবে। বিকেলের দিকে আকাশে মেঘের আনাগোনা হবে। অফিসের পূর্বাভাস বিকেলের পর কয়েকটি জায়গায় বজ্রবিদ্যুৎ-সহ হালকা থেকে মাঝারি বৃষ্টি হতে পারে। উত্তরবঙ্গের শুধুমাত্র পার্বত্য এলাকায় বিক্ষিপ্তভাবে হালকা বৃষ্টির (Partly Rain Alert) সম্ভাবনা রয়েছে। আগামী তিনদিন দক্ষিণবঙ্গের সব জেলাতেই বৃষ্টি (Rain Alert South Bengal) সম্ভাবনা রয়েছে। অর্থাৎ, পুজোর সময় মণ্ডপে মণ্ডপে ঘুরলেও সঙ্গে ছাতা রাখতে হবে।

আলিপুর হাওয়া অফিস জানিয়েছে, আজ কলকাতার আকাশ আংশিক মেঘলা থাকবে। হাওয়া অফিসের পূর্বাভাস, বুধবার ষষ্ঠীতে কলকাতা, হাওড়া, দুই মেদিনীপুর, ঝাড়গ্রাম, পুরুলিয়া, বাঁকুড়া, বীরভূম এবং নদিয়ার কোথাও কোথাও হালকা থেকে মাঝারি বৃষ্টির সম্ভাবনা রয়েছে। এছাড়াও দক্ষিণের হুগলি, দুই ২৪ পরগনা, পূর্ব বর্ধমান, পশ্চিম বর্ধমান এবং মুর্শিদাবাদে বজ্রপাত সহ বৃষ্টির হলুদ সতর্কতা জারি করা হয়েছে। এছড়া আজ, আছে বলে জানিয়েছে আলিপুর হাওয়া অফিস।

আরও পড়ুন: কলকাতা মেডিক্যাল কলেজে গণ ইস্তফা সিনিয়র ডাক্তারদের

অন্যদিকে মহাঅষ্টমী ও মহানবমীতে কলকাতায় মেঘলা আকাশ থাকবে। হালকা বৃষ্টি থেকে বজ্রবিদ্যুৎ সহ বৃষ্টি হতে পারে দক্ষিণের কয়েকটি জেলায়। দশমীতে কলকাতায় আংশিক মেঘলা আকাশ সহ খুব হালকা বৃষ্টি হতে পারে কিছু এলাকায়। উত্তরবঙ্গের সব জেলায় পুজোর সময়টা বৃষ্টির সম্ভাবনা থাকবে। উত্তরের পাহাড়ি জেলাতে হালকা থেকে মাঝারি বৃষ্টিপাতের সম্ভাবনা রয়েছে।